आभासी मुद्रा
आभासी मुद्रा या कूटमुद्रा (क्रिप्टो-करेंसी) क्रिप्टोग्राफी प्रोग्राम पर आधारित एक वर्चुअल करेंसी या ऑनलाइन मुद्रा है। यह पीयर-टू-पीयर कैश सिस्टम है। क्रिप्टो-करेंसी को डिजिटल वालेट में ही रखा जा सकता है। वास्तव में, क्रिप्टो-करेंसी के इस्तेमाल के लिये बैंक या किसी अन्य वित्तीय संस्थान की आवश्यकता नहीं है क्रिप्टो-करेंसी मार्केट कैप 2021 में 3 ट्रिलियन डॉलर तक पहुंच गया था।[1] सबसे पहली क्रिप्टो-करेंसी बिटकॉइन है जिसे 2009 में सातोशी नाकामोटो नामक गुमनाम व्यक्ति ने बनाया था। Coinmarketcap के आंकड़ों के अनुसार वर्तमान में बाजार में अनुमानित 20,000 क्रिप्टो करेंसी मौजूद है।